DELEGIRANA UREDBA KOMISIJE (EU) 2021/1040

z dne 16. aprila 2021

o spremembi Delegirane uredbe (EU) 2016/128 glede zahtev za pesticide v živilih za posebne zdravstvene namene, pripravljenih za zadovoljitev prehranskih potreb dojenčkov in majhnih otrok

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 609/2013 Evropskega parlamenta in Sveta z dne 12. junija 2013 o živilih, namenjenih dojenčkom in majhnim otrokom, živilih za posebne zdravstvene namene in popolnih prehranskih nadomestkih za nadzor nad telesno težo ter razveljavitvi Direktive Sveta 92/52/EGS, direktiv Komisije 96/8/ES, 1999/21/ES, 2006/125/ES in 2006/141/ES, Direktive 2009/39/ES Evropskega parlamenta in Sveta ter uredb Komisije (ES) št. 41/2009 in (ES) št. 953/2009 (1) ter zlasti člena 11(2) Uredbe,

ob upoštevanju naslednjega:

(1) Delegirana uredba Komisije (EU) 2016/128 (2) med drugimi vprašanji določa posebne zahteve za pesticide in njihove ostanke v živilih za posebne zdravstvene namene, pripravljenih za zadovoljitev prehranskih potreb dojenčkov in majhnih otrok.

(2) Delegirana uredba (EU) 2016/128 opredeljuje ostanke pesticidov z uporabo terminologije iz Uredbe (ES) št. 1107/2009 Evropskega parlamenta in Sveta (3).

(3) Vendar člen 3(2)(c) Uredbe Evropskega parlamenta in Sveta (ES) št. 396/2005 (4) določa natančnejšo opredelitev ostankov pesticidov.

(4) Zaradi pravne varnosti in jasnosti je treba opredelitev ostankov pesticidov iz Delegirane uredbe (EU) 2016/128 uskladiti z opredelitvijo iz člena 3(2)(c) Uredbe (ES) št. 396/2005.

(5) Ob upoštevanju, da bi bilo treba opredelitve ostankov za aktivne snovi uporabljati, kot so določene v Uredbi (ES) št. 396/2005, je ustrezno vključiti le izhodne spojine aktivnih snovi na seznamih iz prilog II in III k Delegirani uredbi (EU) 2016/128 glede na prihodnje spremembe Uredbe (ES) št. 396/2005.

(6) Delegirano uredbo (EU) 2016/128 bi bilo zato treba ustrezno spremeniti –

SPREJELA NASLEDNJO UREDBO:

Člen 1 Odstavek 1 člena 3 Delegirane uredbe (EU) 2016/128 se nadomesti z naslednjim: „1. V tem členu ‚ostanki‘ pomenijo ostanke pesticidov, kot so navedeni v točki (c) člena 3(2) Uredbe (ES) št. 396/2005.“

Člen 2 Prilogi II in III k Delegirani uredbi (EU) 2016/128 se spremenita v skladu s Prilogo k tej uredbi.

Člen 3 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 16. aprila 2021 Za Komisijo predsednica Ursula VON DER LEYEN

(1) UL L 181, 29.6.2013, str. 35.

(2) Delegirana uredba Komisije (EU) 2016/128 z dne 25. septembra 2015 o dopolnitvi Uredbe (EU) št. 609/2013 Evropskega parlamenta in Sveta glede posebnih zahtev za sestavo in informacije pri živilih za posebne zdravstvene namene (UL L 25, 2.2.2016, str. 30).

(3) Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 309, 24.11.2009, str. 1).

(4) Uredba Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (UL L 70, 16.3.2005, str. 1).